Up-133/03
Natisni
Opravilna št.:
Up-133/03
Datum odločitve:
27. 3. 2003
ECLI:
ECLI:SI:USRS:2003:Up.133.03
Akt:
Ustavna pritožba A. A. A. zoper sodbo in sklep Višjega sodišča v Ljubljani št. II Cp 1904/2001 z dne 2. 10. 2002 v zvezi s sodbo in sklepom Okrožnega sodišča v Ljubljani št. II P 255/99 z dne 11. 6. 2001

Ustavna pritožba A. A. A. zoper dopis Vrhovnega državnega tožilstva Republike Slovenije št. Ctz-427/2002-6-DP-vp z dne 7.

1. 2003
Izrek:
Ustavna pritožba A. A. A. zoper sodbo in sklep Višjega sodišča v Ljubljani št. II Cp 1904/2001 z dne 2. 10. 2002 v zvezi s sodbo in sklepom Okrožnega sodišča v Ljubljani št. II P 255/99 z dne 11. 6. 2001 se zavrže.

Ustavna pritožba A. A. A. zoper dopis Vrhovnega državnega tožilstva Republike Slovenije št. Ctz-427/2002-6-DP-vp z dne 7.

1. 2003 se zavrže.
Evidenčni stavek:
Po prvem odstavku 52. člena Zakona o Ustavnem sodišču se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
Ker je ustavna pritožba zoper dopis Vrhovnega državnega tožilstva Republike Slovenije nedopustna, jo je Ustavno sodišče zavrglo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
Pravna podlaga:
Člen 50.1, 55.1.1 in 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
14. 3. 2003
Vrsta odločitve:
sklep
Vrsta rešitve:
zavrženje
Dokument:
US22277
Up-133/03-4
10. 4. 2003
SKLEP
Ustavno sodišče je v postopku za preizkus ustavne pritožbe A. A. A. iz Ž. na seji senata dne 27. marca 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. A. zoper sodbo in sklep Višjega sodišča v Ljubljani št. II Cp 1904/2001 z dne 2. 10. 2002 v zvezi s sodbo in sklepom Okrožnega sodišča v Ljubljani št. II P 255/99 z dne 11. 6. 2001 se zavrže.
2. Ustavna pritožba A. A. A. zoper dopis Vrhovnega državnega tožilstva Republike Slovenije št. Ctz-427/2002-6-DP-vp z dne 7.
1. 2003 se zavrže.
Obrazložitev
A.
1. Ustavni pritožnik izpodbija sodni odločbi, navedeni v izreku, ter dopis Vrhovnega državnega tožilstva Republike Slovenije, s katerim je bil zavrnjen njegov predlog za vložitev zahteve za varstvo zakonitosti.
B.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Posamični akt, ki ga je v konkretni zadevi mogoče izpodbijati z ustavno pritožbo, je sodba in sklep Višjega sodišča v Ljubljani št. II Cp 1904/2001 z dne 2. 10. 2002, zato je rok za vložitev ustavne pritožbe pričel teči z vročitvijo te sodne odločbe pritožniku in ne šele z vročitvijo dopisa državnega tožilstva. Iz dejstva, da je bil dopis državnega tožilstva izdan dne 7. 1. 2003, izhaja, da se je pritožnik z dopisom seznanil najkasneje do tega dne. Iz tega je mogoče sklepati, da je bila sodna odločba Višjega sodišča vročena pred oziroma najkasneje do 7. 1. 2003, ko je bil izdan dopis državnega tožilstva. Ustavna pritožba, vložena dne 14. 3. 2003, je očitno vložena po preteku roka 60 dni od vročitve sodne odločbe Višjega sodišča v Ljubljani št. II Cp 1904/2001 z dne 2. 10. 2002. Zato je Ustavno sodišče ustavno pritožbo v tem delu kot prepozno zavrglo (prva točka izreka).
3. Pritožnik je vložil ustavno pritožbo tudi zoper dopis Vrhovnega državnega tožilstva Republike Slovenije št. Ctz- 427/2002-6-DP-vp z dne 7. 1. 2003. Izpodbijani akt ni posamičen akt po 50. členu ZUstS, s katerim bi bilo odločeno o kakšni pritožnikovi pravici ali obveznosti. Ker je ustavna pritožba zoper tak akt nedopustna, jo je Ustavno sodišče v tem delu zavrglo iz tega razloga (druga točka izreka).
C.
4. Senat Ustavnega sodišča je sprejel ta sklep na podlagi prve alineje prvega odstavka 55. člena in prvega odstavka 55. člena v zvezi s prvim odstavkom 50. člena ZUstS ter prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger